CELEX: 22021D2218
Language: mt
Date: 2021-10-07 00:00:00
Title: Deċiżjoni Nru …/2021 tal-Kumitat tal-Kummerċ stabbilit skont il-Ftehim Interim ta’ Sħubija bejn il-Komunità Ewropea, minn naħa waħda, u l-Istati tal-Paċifiku, min-naħa l-oħra, tas-7 ta’ Ottubru 2021 li jemenda l-Ftehim biex jieħu kont tal-adeżjoni tal-Istat Indipendenti ta’ Samoa u tal-Gżejjer Solomon [2021/2218]

14.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 447/20
               
            
         DEĊIŻJONI Nru …/2021 TAL-KUMITAT TAL-KUMMERĊ STABBILIT SKONT IL-FTEHIM INTERIM TA’ SĦUBIJA BEJN IL-KOMUNITÀ EWROPEA, MINN NAĦA WAĦDA, U L-ISTATI TAL-PAĊIFIKU, MIN-NAĦA L-OĦRA,
         tas-7 ta’ Ottubru 2021
         li jemenda l-Ftehim biex jieħu kont tal-adeżjoni tal-Istat Indipendenti ta’ Samoa u tal-Gżejjer Solomon [2021/2218]
         IL-KUMITAT TAL-KUMMERĊ,
         Wara li kkunsidra l-Ftehim ta’ Sħubija Interim bejn il-Komunità Ewropea, minn naħa waħda, u l-Istati tal-Paċifiku, min-naħa l-oħra (1) (il-“Ftehim”), iffirmat f’Londra fit-30 ta’ Lulju 2009, u b’mod partikolari l-Artikoli 13 u 68 tiegħu,
         Billi:
         
                     (1)
                  
                  
                     Fil-5 ta’ Frar u fl-4 ta’ Ġunju 2018, l-Istat Indipendenti ta’ Samoa (Samoa) u l-Gżejjer Solomon, rispettivament, ippreżentaw lill-Partijiet Kontraenti t-talbiet tagħhom għall-adeżjoni flimkien mal-offerti ta’ aċċess għas-suq konformi mal-Artikolu XXIV tal-GATT 1994. Samoa u l-Gżejjer Solomon aderixxew mal-Ftehim fil-21 ta’ Diċembru 2018 u fis-7 ta’ Mejju 2020, rispettivament, u ilhom japplikaw il-Ftehim b’mod proviżorju mill-31 ta’ Diċembru 2018 u s-17 ta’ Mejju 2020, rispettivament.
                  
               
                     (2)
                  
                  
                     L-Artikolu 68 tal-Ftehim jistipula li l-Kumitat tal-Kummerċ jrid jittratta l-kwistjonijiet kollha meħtieġa għall-implimentazzjoni tal-Ftehim.
                  
               
                     (3)
                  
                  
                     Matul is-seba’ laqgħa tiegħu, li saret fit-3 u l-4 ta’ Ottubru 2019, il-Kumitat tal-Kummerċ adotta Rakkomandazzjoni lill-Partijiet għall-Ftehim li tirrakkomanda, fost affarijiet oħra, li jiġi emendat il-Ftehim biex titqies l-adeżjoni ta’ Samoa u jitqiesu adeżjonijiet futuri ta’ Stati Gżejjer tal-Paċifiku oħrajn.
                  
               
                     (4)
                  
                  
                     Jeħtieġ li jiġi emendat l-Anness II tal-Ftehim biex jiżdiedu l-offerti ta’ aċċess għas-suq ta’ Samoa u tal-Gżejjer Solomon ma’ dan l-Anness.
                  
               
                     (5)
                  
                  
                     L-Artikolu 13 tal-Ftehim jipprovdi li l-Kumitat tal-Kummerċ bi ftehim jista’ jimmodifika l-Anness II tal-Ftehim fi kwalunkwe mod meqjus xieraq.
                  
               ADOTTA DIN ID-DEĊIŻJONI:
         
            Artikolu 1
            It-test tal-offerti ta’ aċċess għas-suq miftiehma tal-Istat Indipendenti ta’ Samoa u tal-Gżejjer ta’ Solomon, imsemmi fl-Anness ta’ din id-Deċiżjoni, jiżdied mal-Anness II tal-Ftehim.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, Port Moresby, Suva, Apia u Honiara, is-7 ta’ Ottubru 2021.
            
               F’isem l-Unjoni
            
            
               
                  Cristina MIRANDA GOZALVEZ
               
               Għall-Kumitat tal-Kummerċ bejn l-UE u l-Paċifiku
            
            
               
                  F’isem l-Istati tal-Paċifiku
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  ĠU L 272, 16.10.2009, p. 2.
      
      
         
            ANNESS
            DAZJI DOGANALI APPLIKABBLI FUQ L-IMPORTAZZJONIJIET FL-ISTAT INDIPENDENTI TA’ SAMOA (ĠU L 333, 28.12.2018, p. 3)
            https://eur-lex.europa.eu/legal-content/MT/TXT/HTML/?uri=CELEX:32018D1908&from=EN
            DAZJI DOGANALI APPLIKABBLI DWAR IMPORTAZZJONIJIET FIL-GŻEJJER SOLOMON (ĠU L 85, 20.3.2020, p. 3)
            https://eur-lex.europa.eu/legal-content/MT/TXT/HTML/?uri=CELEX:32020D0409&from=MT